text: [{"text_idx": "#000003", "text": "\u2013 F\u00f8roya fo\u0301lk er ikki til s\u00f8lu!"}, {"text_idx": "#000006", "text": "Ti\u0301 er ta\u00f0 so einastandandi at koma saman a\u0301 flokstingi her i\u0301 S\u00f8rva\u0301gi. Takk til tykkum i\u0301 Va\u0301ga Tjo\u0301\u00f0veldisfelag fyri at skipa fyri \u2013 og fyri alt tykkara strev og arbei\u00f0i gj\u00f8gnum so mong a\u0301r."}, {"text_idx": "#000008", "text": "Hugsi\u00f0 tykkum: Fyri ju\u0301st 75 a\u0301rum si\u0301\u00f0ani i\u0301 a\u0301r, fer\u00f0a\u00f0ist i\u0301 mai ma\u0301na\u00f0 eitt li\u00f0 av fo\u0301lki, kring allar oyggjar, by\u0301ir og bygdir og agitera\u00f0u fyri at atkv\u00f8\u00f0a ja fyri loysingini a\u0301 fo\u0301lkaatkv\u00f8\u00f0uni 14. September. Ein fo\u0301lkaatkv\u00f8\u00f0a, sum var\u00f0 u\u0301tskriva\u00f0 av donsku stjo\u0301rnini og sambandsflokkunum i\u0301 F\u00f8royum fyri at r\u00e6\u00f0a F\u00f8roya fo\u0301lk til at atkv\u00f8\u00f0a seg undir eitt danskt heimasty\u0301ri og geva okkara sja\u0301lvsavger\u00f0arr\u00e6tt burtur sum tjo\u0301\u00f0."}, {"text_idx": "#000011", "text": "Og ta\u00f0 eydna\u00f0ist! I\u0301mo\u0301ti \u00f8llum forsagnum, to\u0301k ein meiriluti av F\u00f8roya fo\u0301lki undir vi\u00f0 at skipa F\u00f8royar sum fr\u00e6lsa tjo\u0301\u00f0. Men so fo\u0301r afturhaldi\u00f0 og valdi\u00f0 i\u0301 gongd sum alti\u0301\u00f0 vi\u00f0 at bro\u0301ta ta\u00f0 ni\u00f0ur, sum var\u00f0 vunni\u00f0: \u201cNei, vit meintu ta\u00f0 ikki alli\u0301kav\u00e6l! Ta\u00f0 var ov o\u0301greitt! Hetta var ikki r\u00e6tti ma\u0301tin! Hetta var danskarahatur! Hetta var fi\u0301ggjarligt o\u0301\u00f0amannaverk.\u201d Ho\u0301ast tey sja\u0301lv h\u00f8vdu u\u0301tskriva\u00f0 fo\u0301lkaatkv\u00f8\u00f0una og sagt seg vilja fylgja henni."}, {"text_idx": "#000012", "text": "Ta\u00f0, i\u00f0 fo\u0301lki\u00f0 hev\u00f0i samtykt, var\u00f0 strika\u00f0 og rulla\u00f0 aftur. Og l\u00f8gtingi\u00f0 var\u00f0 sent til hu\u0301s av danska konginum eftir a\u0301heitan fra\u0301 sambandsflokkinum, javna\u00f0arflokkinum og donsku stjo\u0301rnini. Og ta\u0301 i\u00f0 valdi\u00f0 slo\u0301 aftur a\u0301 henda ha\u0301tt \u2013 so bakka\u00f0u teir flokkar, sum annars h\u00f8vdu sagt seg stu\u00f0la fo\u0301lkaatkv\u00f8\u00f0uni og einum fr\u00e6lsum F\u00f8royum."}, {"text_idx": "#000014", "text": "Hann gj\u00f8rdist seinni skrivari i\u0301 F\u00f8roya Fiskimannafelag, og saman vi\u00f0 formanninum, Erlendi Paturssyni, og fj\u00f8ld av fo\u0301lki kring landi\u00f0, u\u0301tvega\u00f0i fiskimonnum tey r\u00e6ttindi, teir hava enn i\u0301 dag, men si\u0301\u00f0ani mest eru ma\u0301a\u00f0 burturav. Ta\u0301 gingu eisini Fiskimannafelagi\u00f0 og onnur manningarfel\u00f8g undan i\u0301 stri\u0301\u00f0num saman vi\u00f0 Tjo\u0301\u00f0veldisflokkinum at fa\u0301a okkara egna fiskimark, sum meginparturin av flokkunum og pengavaldinum i\u0301 F\u00f8royum vo\u0301ru hart i\u0301mo\u0301ti \u2013 langt fram i\u0301 sjeytia\u0301rini."}, {"text_idx": "#000015", "text": "Hesi fo\u0301lkini vo\u0301ru eisini millum teirra, sum \u2013 ju\u0301st dagin i\u0301 dag, 22. mai fyri 73 a\u0301rum si\u0301\u00f0ani \u2013 komu saman at stovna Tjo\u0301\u00f0veldisflokkin."}, {"text_idx": "#000016", "text": "Si\u0301\u00f0ani seinasta floksting i\u0301 Havn, eru fleiri teirra, sum hava bori\u00f0 tjo\u0301\u00f0veldisr\u00f8rsluni og tjo\u0301\u00f0veldisflokkinum fram, farin i\u0301 annan heim."}, {"text_idx": "#000018", "text": "Og er ta\u00f0 ikki einastandandi, hvat henda hugsjo\u0301n og hesi fo\u0301lk hava framt? Ho\u0301ast ta\u00f0 hevur veri\u00f0 sum ein f\u00f8royskur dansur \u2013 tvey stig fram og eitt stig aftur \u2013 so hevur tjo\u0301\u00f0veldisr\u00f8rslan og tjo\u0301\u00f0veldisflokkurin alla ti\u0301\u00f0ina gingi\u00f0 undan \u2013 og ikki runni\u00f0 undan \u2013 \u00f8llum teimum truplu ma\u0301lunum og hugsjo\u0301nunum."}, {"text_idx": "#000019", "text": "\u00d8ll tey ma\u0301lini, sum fingu so no\u0301gva mo\u0301tst\u00f8\u00f0u. Sum vo\u0301r\u00f0u ski\u0301rd veruleikafjar og droymaraskr\u00f8gg og o\u0301\u00f0amannaverk og danahatur. Har valdi\u00f0 alti\u0301\u00f0 slo\u0301 aftur og royndi at rulla alt aftur. Har flokkar knappliga ha\u0301lsa\u00f0u um og s\u00f8gdu, at teir meintu ta\u00f0 ikki alli\u0301kav\u00e6l. Men sum kortini st\u00f8\u00f0ugt vinna frama \u2013 og sum ongin kundi i\u0301mynda s\u00e6r at veri\u00f0 fyriuttan i\u0301 dag:"}, {"text_idx": "#000020", "text": "F\u00f8royskt ma\u0301l og mentan. Vegir og havnir og telesamskifti. F\u00f8royskt fiskimark og undirgrund og egnar vinnum\u00f8guleikar. Sju\u0301krahu\u0301sverk. F\u00f8royskar sku\u0301lar og Fro\u0301\u00f0skaparsetur. Mentan og list i\u0301 heimsflokki. Umhv\u00f8rvisvernd og gr\u00f8na orku. Javnst\u00f8\u00f0a og r\u00e6ttindi hja\u0301 samkyndum. Egnar avtalur vi\u00f0 onnur lond. Barnagar\u00f0ar og at taka okkum av okkara egnu borgarum vi\u00f0 serligum t\u00f8rvi. At fara u\u0301ti\u0301 heim undir egnum flaggi. Ikki at fara vi\u00f0 Danmark inn i\u0301 ES, har vit vo\u0301ru so n\u00e6r vi\u00f0 at enda innanfyri. Har u\u0301tro\u0301\u00f0rarst\u00e6ttin og u\u0301tro\u0301\u00f0rarflotin gekk undan eins og ta\u0301 i\u00f0 vit vunnu okkum egi\u00f0 fiskimark. Egnar pensjo\u0301nir og barsilsskipan. Bu\u0301sta\u00f0ir og Hu\u0301sala\u0301nsgrunnurin. Og so framvegis og so framvegis."}, {"text_idx": "#000021", "text": "Og ja. At gera okkum leys av ti\u0301 sonevndu donsku ri\u0301kisveitingini ella blokkinum. Ti\u0301 blokkerandi blokkinum, sum vit a\u0301ttu at ro\u0301pt hetta l\u00f8gna fyribrigdi\u00f0, har flokkar i\u0301 F\u00f8royum kunnu lova f\u00f8royskum veljarum lyftir fyri danskar pengar. Heldur enn at standa sja\u0301lvir til svars og sja\u0301lvi leggja fram fyri veljaranum, hvussu vit sja\u0301lv skulu byggja okkara skipanir, vinnu, bu\u0301skap og r\u00e6ttindi upp."}, {"text_idx": "#000022", "text": "Ja, Sosialurin hev\u00f0i eina grein i\u0301 vikuni, har yvirskrivtin var, at Tjo\u0301\u00f0veldi skuldi havt kosta\u00f0 f\u00f8royingum 12 milliardir si\u0301\u00f0stu 20 a\u0301rini!"}, {"text_idx": "#000023", "text": "Eg skal heilsa bla\u00f0stjo\u0301ranum a\u0301 Sosialinum, at hann roknar alt ov la\u0301gt. Um hann meinar vi\u00f0, hvat annars hev\u00f0i komi\u00f0 inn i\u0301 f\u00f8royska bu\u0301skapin av ti\u0301 blokkerandi blokkinum, um vit ikki av okkara eintingum sko\u0301ru og fastfrystu hann og to\u0301ku hesa a\u0301byrgd a\u0301 okkum i\u0301 2001, so eru 12 milliardir alt ov la\u0301gt sett!"}, {"text_idx": "#000024", "text": "Samb\u00e6rt svarinum, sum To\u0301rbj\u00f8rn Jacobsen fekk fra\u0301 Fi\u0301ggjarma\u0301lara\u0301\u00f0num fyri viku si\u0301\u00f0ani, so hev\u00f0i tann blokkerandi blokkstu\u00f0ulin veri\u00f0 a\u0301lei\u00f0 1,5 mia i\u0301 dag, heldur enn go\u0301\u00f0ar 600 millio\u0301nir. Ti\u0301 hann hev\u00f0i ju\u0301 hv\u00f8rt a\u0301r veri\u00f0 pri\u0301stalsregulera\u00f0ur. So tali\u00f0 er v\u00e6l omanfyri 23 milliardir, sum vit ikki hava blokkera\u00f0 okkum vi\u00f0 av blokki seinastu 20 a\u0301rini."}, {"text_idx": "#000025", "text": "Og i\u0301 sama ti\u0301\u00f0arskei\u00f0i\u00f0 er okkara egni bu\u0301skapur og ta\u00f0, sum vit sja\u0301lv skapa hv\u00f8rt a\u0301r, vaksi\u00f0 u\u0301r 7 milliardum upp i\u0301 21 milliardir. Ho\u0301ast ofta va\u0301naliga sty\u0301ring og afturstig. Vit kunnu uttan himpr spyrja allar f\u00f8royingar: Hevur ta\u00f0 gingi\u00f0 verri i\u0301 okkara bu\u0301skapi, si\u0301\u00f0ani vit sko\u0301ru tann blokkerandi blokkin? Hevur okkara vinna og v\u00e6lfer\u00f0 veri\u00f0 verri?"}, {"text_idx": "#000026", "text": "Nei, tey flestu vilja skriva undir uppa\u0301, at t\u00e6r r\u00e6\u00f0umyndir, i\u00f0 vo\u0301ru ma\u0301la\u00f0ar a\u0301 veggin, h\u00f8vdu onki hald i\u0301 veruleikanum!"}, {"text_idx": "#000027", "text": "Og ta\u00f0 er fo\u0301lkinum i\u0301 F\u00f8royum fyri at takka, ti\u0301 vit vinna og mennast alti\u0301\u00f0 vi\u00f0 at taka egna a\u0301byrgd."}, {"text_idx": "#000029", "text": "Eg skal eisini heilsa Sosialinum og \u00f8\u00f0rum sambandsr\u00f8ddum, i\u00f0 royna billa fo\u0301lki inn, at Tjo\u0301\u00f0veldi skal hava kosta\u00f0 F\u00f8royum vi\u00f0 si\u0301num politikki: Hvat tjo\u0301\u00f0veldispolitikkur hevur givi\u00f0 vi\u00f0 fiskimarki og vinnu-, handils-, og mentanarm\u00f8guleikum, javnst\u00f8\u00f0upolitikki, endurgjald fyri bankama\u0301li\u00f0, ny\u0301ggjum r\u00e6ttindum, tilfeingis- og loyvisgj\u00f8ldum, bu\u0301sta\u00f0arm\u00f8guleikum og \u00f8\u00f0rum er so fleirfalt hetta ni\u00f0urbro\u0301tandi tosi\u00f0 um tann blokkerandi blokkstu\u00f0ulin."}, {"text_idx": "#000030", "text": "Heldur skulu tit hugsa um, hvat vit hava mist i\u0301 vantandi menningarm\u00f8guleikum i\u0301 hesum \u00e6viga afturhaldinum og mo\u0301tst\u00f8\u00f0uni i\u0301mo\u0301ti at standa a\u0301 egnum beinum. I\u0301 vantandi stoltleika, visjo\u0301num og samanhaldi. I\u0301 vantandi fo\u0301lkar\u00e6\u00f0i, har blokkerandi blokkstu\u00f0ulin er farin til at s\u00e6ta tey, i\u00f0 hava mest i\u0301 samfelagnum frammanundan og til at u\u0301tflyta a\u0301byrgdina fyri okkara egnu avbjo\u0301\u00f0ingar i\u0301 samfelagnum. Heldur enn at vir\u00f0a og vir\u00f0is\u00f8kja okkara egna tilfeingi, og okkara egnu f\u00f8rleikar a\u0301 \u00f8llum \u00f8kjum."}, {"text_idx": "#000032", "text": "Og lat ta\u00f0 ver\u00f0a sagt so hart og ty\u0301\u00f0iliga, sum til ber: Tjo\u0301\u00f0veldishugsjo\u0301nin og Tjo\u0301\u00f0veldisflokkurin eru ikki til s\u00f8lu \u2013 og ver\u00f0a onganti\u0301\u00f0 til s\u00f8lu."}, {"text_idx": "#000034", "text": "Ta\u00f0 hevur sja\u0301ldan veri\u00f0 so greitt sum seinasta a\u0301ri\u00f0, at vit b\u00e6\u00f0i kunnu og skulu seta \u00f8ll segl til at fremja tjo\u0301\u00f0veldishugsjo\u0301nina og skipa okkum sum sja\u0301lvst\u00f8\u00f0uga to\u0301\u00f0 vi\u00f0 a\u0301byrgd fyri at menna okkara egnu vinnu, v\u00e6lfer\u00f0 og mentan. Vi\u00f0 at vinna vir\u00f0i og gr\u00f8na orku u\u0301r okkara egna tilfeingi \u2013 b\u00e6\u00f0i i\u0301 na\u0301ttu\u0301runi og u\u0301r okkara fo\u0301lki og mentan."}, {"text_idx": "#000035", "text": "I\u0301 a\u0301r \u2013 ja, i\u0301 n\u00e6stu viku \u2013 eru 20 a\u0301r si\u0301\u00f0ani, at tann ly\u0301sta fo\u0301lkaatkv\u00f8\u00f0an fram mo\u0301ti fullveldi var avly\u0301st. Sum vanligt, slo\u0301 eisini valdi\u00f0 ta\u0301 aftur, og vildu bakka og meintu ta\u00f0 ikki ali\u0301kav\u00e6l. Men vit to\u0301ku kortini risastig, sum hava gj\u00f8rt, at vit nu\u0301 eru millum heimsins ri\u0301kastu lond og hava allar fortreytir fyri at skipa okkum sum fullveldisri\u0301ki, i\u00f0 samstarvar beinlei\u00f0is vi\u00f0 allan heimin."}, {"text_idx": "#000036", "text": "Vit skulu nu\u0301 og fram til komandi val leggja fram, hvussu vit r\u00f8kka ma\u0301linum um eina fo\u0301lkaatkv\u00f8\u00f0u, og eina brei\u00f0a r\u00f8rslu, i\u00f0 kann stu\u00f0la ti\u0301, at F\u00f8roya fo\u0301lk sja\u0301lvt tekur st\u00f8\u00f0u um at eiga og stjo\u0301rna si\u0301num egna landi."}, {"text_idx": "#000037", "text": "Lat meg her leggja fram n\u00f8kur h\u00f8vu\u00f0sma\u0301l, i\u00f0 vit leggja fram og grundgeva fyri i\u0301 hesi \u00e6tlan:"}, {"text_idx": "#000038", "text": "1. Vit leggja fram i\u0301t\u00f8kiliga, hvussu sonevnda ri\u0301kisveitingin ver\u00f0ur la\u00f0a\u00f0 burtur eftir 6-8 a\u0301rum, og hvussu vit taka l\u00f8greglu, loftfer\u00f0slu og do\u0301msma\u0301l a\u0301 f\u00f8royskar hendur."}, {"text_idx": "#000039", "text": "2. Vit krevja sja\u0301lvandi beinanvegin \u2013 sum eg hugsi, at sto\u0301rur partur av F\u00f8roya fo\u0301lki tekur undir vi\u00f0 \u2013 at F\u00f8royar kunnu ikki seljast til herna\u00f0arendama\u0301l og bru\u0301kast sum ein s\u00f8luv\u00f8ra hja\u0301 Danmark til sto\u0301rveldini. Hartil at j\u00f8r\u00f0, , bu\u0301sta\u00f0ir og tilfeingi, ikki kann seljast"}, {"text_idx": "#000041", "text": "4. At vit sja\u0301lv taka allar uttanri\u0301kispolitiskar avger\u00f0ir og mo\u0301tm\u00e6la og virka i\u0301mo\u0301ti vaksandi o\u0301javnanum i\u0301 heiminum, hersetingum, kri\u0301ggi, ku\u0301ging av fo\u0301lki og fyri umlegging til gr\u00f8na og varandi orku og ve\u00f0urlagspolitikki."}, {"text_idx": "#000043", "text": "Samstundis leggja vit eisini \u2013 og i\u0301 sambandi vi\u00f0 endursko\u00f0a\u00f0u stevnumi\u00f0ini \u2013 fram okkara i\u0301t\u00f8kiligu h\u00f8vu\u00f0sma\u0301l til n\u00e6sta val:"}, {"text_idx": "#000044", "text": "5. Vit leggja fram i\u0301t\u00f8kilig uppskot til i\u0301verksetan og vinnupolitikk sum heiild, og harundir fiskivinnupolitikk, har ognarr\u00e6tturin til livandi fiskin i\u0301 havinum er hja\u0301 fo\u0301lkinum, har kapping er um at fa\u0301a sum mest vir\u00f0i burturu\u0301r hja\u0301 fo\u0301lki og vinnu kring landi\u00f0, har gjaldi\u00f0 fyri frami\u0301hja\u0301r\u00e6ttin fellur til landi\u00f0 (og rei\u00f0ari\u0301ini gjalda), har stovnsr\u00f8kt, u\u0301tro\u0301\u00f0ur og vir\u00f0is\u00f8king a\u0301 landi \u2013 sum eru tann gloymdi parturin i\u0301 fiskivinnuni \u2013 fa\u0301a veruligar karmar."}, {"text_idx": "#000045", "text": "6. Vit leggja fram i\u0301t\u00f8kilig uppkot um, hvussu l\u00f8naro\u0301javnin millum t\u00e6r sto\u0301ru st\u00e6ttir, og starvsbo\u0301lkar, sum vit \u00f8ll hava a\u0301sanna\u00f0 ty\u0301dningin av og oyst undir i\u0301 ro\u0301sum undir koronukreppuni, SKAL broytast: \u00d8ll tey, i\u00f0 starvast vi\u00f0 menniskjum, heilsu, r\u00f8kt, b\u00f8rnum, ungum og eldri. L\u00f8narstigi\u00f0 og arbei\u00f0svi\u00f0urskifitini skulu broytast."}, {"text_idx": "#000046", "text": "7. Vit leggja fram uppskot til bu\u0301sta\u00f0arpolitikk, har ta\u00f0 ver\u00f0ur gj\u00f8rligt hja\u0301 vanligum familjua at seta bu\u0301gv og f\u00f8tur undir egiu\u00f0 bor\u00f0."}, {"text_idx": "#000047", "text": "8. Vit leggja fram i\u0301t\u00f8kilig uppskot til ve\u00f0urlagslo\u0301g og umlegging til gr\u00f8na orku, og hvussu vit na\u0301a veruligum u\u0301rslitum at minka u\u0301tla\u0301ti\u00f0 av ve\u00f0urlagsgassum."}, {"text_idx": "#000048", "text": "9. Vit leggja fram i\u0301t\u00f8kilig uppskot til, hvussu vit gera eina ny\u0301ggja og endursko\u00f0a\u00f0a \u00e6tlan og r\u00f8rslu fyri at menna f\u00f8royskt ma\u0301l, mentan og list, sku\u0301laskap, h\u00e6gri u\u0301tbu\u0301ging og gransking ti\u0301 skjo\u0301tt broytaandi heiminum."}, {"text_idx": "#000050", "text": "Me\u00f0an ein fj\u00f8ld av fo\u0301lki fer\u00f0a\u00f0ist kring F\u00f8royar fyri 75 a\u0301rum si\u0301\u00f0ani og virka\u00f0i fyri fo\u0301lkar\u00e6\u00f0i, javnr\u00e6ttindum og egnari a\u0301byrgd og tjo\u0301\u00f0, so hava okkara landssty\u0301risfo\u0301lk fer\u00f0ast u\u0301ti i\u0301 heimi og innanlands, har tey selja allar hugsjo\u0301nir og felags ognir hja\u0301 okkum \u2013 og selja allar F\u00f8royar og F\u00f8roya fo\u0301lk til onnur."}, {"text_idx": "#000051", "text": "Her er eitt forfall og ein ni\u00f0urbr\u00e6\u00f0ing i\u0301 f\u00f8royskum stjo\u0301rnma\u0301lum, sum sja\u0301ldan er s\u00e6tt. Hetta er afturhaldi\u00f0 og valdi\u00f0 sum sl\u00e6r aftur, og ta\u00f0, i\u00f0 er vunni\u00f0 skal afturrullast. Tey meintu onki vi\u00f0 ta\u00f0 alli\u0301kav\u00e6l."}, {"text_idx": "#000052", "text": "Ella r\u00e6ttari: Alt ta\u00f0, sum so mong hava stri\u0301\u00f0st fyri at vinna tjo\u0301\u00f0ini og fo\u0301lkinum, ta\u00f0 skulu n\u00f8kur fa\u0301 eiga og vinna burturu\u0301r! Og mest tey, i\u00f0 vo\u0301ru hart i\u0301mo\u0301ti, at vir\u00f0ini og r\u00e6ttindini vo\u0301ru vunnin."}, {"text_idx": "#000056", "text": "\u2013 Tey hava givi\u00f0 vir\u00f0ir fyri 36 milliardir i\u0301 fiskivinnu u\u0301t uppa\u0301 12 a\u0301r u\u0301t til n\u00f8kur fa\u0301."}, {"text_idx": "#000059", "text": "\u2013 Tey hava givi\u00f0 teimum penso\u0301nistum, i\u00f0 h\u00f8vdu mest frammanundan meira, heldur enn at lyfta fj\u00f8ldina."}, {"text_idx": "#000060", "text": "\u2013 Tey spola hall upp a\u0301 fi\u0301ggjarlo\u0301gina."}, {"text_idx": "#000062", "text": "\u2013 Tey samtykkja danskar ri\u0301kislo\u0301gir, sum taka r\u00e6ttindi fra\u0301 L\u00f8gtingi og F\u00f8roya fo\u0301lki."}, {"text_idx": "#000063", "text": "Og ikki minst: Tey hava selt okkum til Danmarkar i\u0301 herna\u00f0arma\u0301lum og i\u0301 samskiftinum vi\u00f0 onnur lond."}, {"text_idx": "#000064", "text": "Landssty\u0301risfo\u0301lk taka ikki a\u0301bygd av si\u0301num, men tykjast halda, at tey ikki eru fo\u0301lksins t\u00e6narar, men skulu t\u00e6na s\u00e6r sja\u0301lvum og taka avger\u00f0ir uttan grundgeving, vi\u00f0ger\u00f0 ella sakligheit. Og ganga i\u0301mo\u0301ti landsty\u0301rinum sum \u201cprivatperso\u0301nar\u201d."}, {"text_idx": "#000067", "text": "\u2013 Afturfyri ki\u0301kar Sambandsflokkurin \u00f8llum, men sleppur i\u0301sta\u00f0in at binda okkum inn i\u0301 danskar skipanir og yvirvald og at avrei\u00f0a okkara sja\u0301lvsavger\u00f0ar\u00e6tt sum tjo\u0301\u00f0 (PET-lo\u0301gga\u0301va og avlurting, KT-trygd, revsilo\u0301g, telefonveitarar o.s.fr.)."}, {"text_idx": "#000069", "text": "Og i\u0301 danska fo\u0301lkatinginum eru tvey umbo\u00f0 vald i\u0301 F\u00f8royum, sum tykjast bru\u0301ka mestu orkuna til at tryggja, at uppskot og a\u0301hugama\u0301l hja\u0301 donsku stjo\u0301rnini vinna frama i\u0301 F\u00f8royum og at lata danska Fo\u0301lkatingi\u00f0 senda kekkar til partapolitiskan stu\u00f0ul i\u0301 F\u00f8royum."}, {"text_idx": "#000070", "text": "Og eitt hv\u00f8rt fo\u0301lkavalt umbo\u00f0 a\u0301 F\u00f8roya L\u00f8gtingi, sum va\u0301gar s\u00e6r at ganga i\u0301mo\u0301ti hesum og krevja, at f\u00f8royingar sja\u0301lvir skulu hava fult fo\u0301lkar\u00e6\u00f0i og taka avger\u00f0irnar um okkara land, ver\u00f0ur ski\u0301rdur at vera \u201ci\u0301mo\u0301ti Danmark\u201d og ver\u00f0ur lagdur undir spjaldri\u00f0 \u201cDanin er fanin\u201d. Ja, hetta er beinlei\u00f0is herming eftir oddagreinunum i\u0301 Dimmal\u00e6tting fra\u0301 1950\u2019unum til 1990\u2019ini, sum ju\u0301 leingi hev\u00f0i undirheiti\u00f0 \u201cAmtstidende for F\u00e6r\u00f8erne\u201d."}, {"text_idx": "#000071", "text": "So er standurin i\u0301 f\u00f8royskum politikki i\u0301 dag."}, {"text_idx": "#000072", "text": "At hoyra F\u00f8roya l\u00f8gmann i\u0301 2021 standa og bukka og heilsa \u00f8\u00f0rum tjo\u0301\u00f0um vegna danska ri\u0301ki\u00f0, hev\u00f0i eg ho\u0301ast alt ikki rokna\u00f0 vi\u00f0 at uppliva."}, {"text_idx": "#000073", "text": "Og at uttanri\u0301kisra\u0301\u00f0harrin sigur, at hann hevur ikki tosa\u00f0 vi\u00f0 USA um herna\u00f0arma\u0301l, ti\u0301 ta\u00f0 er millum F\u00f8royar og Danmark (!)"}, {"text_idx": "#000074", "text": "Lagnunnar speisemi er ta\u00f0, at stovnarin og fyrsti forma\u00f0ur Fo\u0301lkafloksins, Jo\u0301annes Patursson, yrkti solei\u00f0is fyri 100 a\u0301rum si\u0301\u00f0ani:"}, {"text_idx": "#000077", "text": "Og hava vit ta\u00f0 ta\u00f0 arva\u00f0 v\u00e6l eftir teimum fri\u0301tt,"}, {"text_idx": "#000079", "text": "Og nei og aftur nei! ta\u00f0 er minni enn so,"}, {"text_idx": "#000081", "text": "\u2013 Sig so, her ra\u0301\u00f0a f\u00f8royingar i\u0301 F\u00f8royum!"}, {"text_idx": "#000082", "text": "Hesi fo\u0301lkar\u00e6\u00f0isligu ni\u00f0urbr\u00e6\u00f0ingini hava vit i\u0301 Tjo\u0301\u00f0veldi st\u00f8\u00f0ugt a\u0301vara\u00f0 i\u0301mo\u0301ti, og hava gj\u00f8rt alt fyri at tippa og byrgja fyri. I\u0301sta\u00f0in hava vit vi\u0301st a\u0301 a\u00f0ra lei\u00f0, har vit st\u00f8\u00f0ugt skulu ganga fram sum tjo\u0301\u00f0, fo\u0301lk og samfelag."}, {"text_idx": "#000083", "text": "Vit hava lagt r\u00f8\u00f0 av uppskotum fram, i\u00f0 kunnu savna tjo\u0301\u00f0ina og politisku skipanina um at byggja upp tjo\u0301\u00f0skaparliga, sosialt, mentanarliga, vinnuliga \u2013 og i\u0301 umhv\u00f8rvis- og orkuma\u0301lum."}, {"text_idx": "#000085", "text": "Vit vita, at i\u0301gj\u00f8gnum seinastu \u00f8ldina hava F\u00f8royar veri\u00f0 ny\u0301ttar sum ein finna i\u0301 herna\u00f0arpolitiskum talvi. Har onnur hava tiki\u00f0 s\u00e6r r\u00e6ttin til at taka avger\u00f0ir i\u0301 okkara landi, okkara sjo\u0301gvi og okkara loftru\u0301mi \u2013 og hava fingi\u00f0 sto\u0301rar fi\u0301ggjarligar og uttanri\u0301kispolitiskar fyrimunir av hesum."}, {"text_idx": "#000086", "text": "I\u0301 ti\u0301 sonevnda \u201cfleskapolitikkinum\u201d i\u0301 1950\u2019unum og i\u0301 1960\u2019unum, valdi danska stjo\u0301rnin og danska fo\u0301lkatingi\u00f0 at ganga i\u0301mo\u0301ti \u00f8llum kr\u00f8vum fra\u0301 F\u00f8roya L\u00f8gtingi um at flyta fiskimarki\u00f0 u\u0301t. Ors\u00f8kin var, at Danmark hev\u00f0i go\u0301\u00f0ar handilssa\u0301ttma\u0301lar vi\u00f0 Bretland um at u\u0301tflyta tollfri\u0301tt egg, sm\u00f8r og svi\u0301nakj\u00f8t. Og ti\u0301 loyvdu teir bretum at fiska inn i\u0301 f\u00f8royska klettin heilt fram til 1964 og uttanfyri 12 fjo\u0301r\u00f0ingar til 1977. Hetta hevur givi\u00f0 Danmark ovursto\u0301rar fi\u0301ggjarligar fyrimunir, me\u00f0an vit i\u0301 F\u00f8royum mistu r\u00e6\u00f0i\u00f0 og vir\u00f0i\u00f0 a\u0301 okkara egna fiski."}, {"text_idx": "#000088", "text": "S\u00f8gan endurto\u0301k seg i\u0301 herna\u00f0arma\u0301lum eftir seinna heimsbardaga. Uttan at spyrja f\u00f8royingar eftir, so ly\u0301sti Danmark NATO-sa\u0301ttma\u0301lan at galda fyri F\u00f8royar. Og so var\u00f0 handilin gj\u00f8rdur um at seta herna\u00f0aru\u0301tger\u00f0 upp a\u0301 Sornfelli. Danmark slapp undan at gjalda og lata si\u0301n part til NATO afturfyri. Og ta\u00f0 er si\u0301\u00f0ani sta\u00f0fest i\u0301 ritger\u00f0ini hja\u0301 Bent Jensen, professara, sum Landssty\u0301ri\u00f0 ba\u00f0 um i\u0301 2000, at F\u00f8royar vo\u0301ru eitt ta\u00f0 fyrsta bumbuma\u0301li\u00f0 i\u0301 einum m\u00f8guligum heimsbardaga. Danmark var ikki bumbuma\u0301l, ti\u0301 har var ongin u\u0301tger\u00f0, i\u00f0 ver\u00f0ur mett sum sum ein strategisk ho\u0301ttan i\u0301 eini m\u00f8guligari kri\u0301gsst\u00f8\u00f0u."}, {"text_idx": "#000089", "text": "Samb\u00e6rt t\u00f8lum fra\u0301 F\u00f8roya Landssty\u0301ri, so vo\u0301r\u00f0u F\u00f8royar aftir ein uttanri\u0301kispolitisk, herna\u00f0arlig og fi\u0301ggjarpolitisk handilsv\u00f8ra. Bara i\u0301 a\u0301runum fra\u0301 1976-1989, sum t\u00f8l finnast fyri (har er ti\u0301\u00f0in fra\u0301 seksti- og byrjanin av sjeyti-a\u0301runum ikki tikin vi\u00f0, ti\u0301 ilt er at finna t\u00f8lini), hevur Danmark vunni\u00f0 s\u00e6r b\u00e6\u00f0i sto\u0301rar fi\u0301ggjarpolitiskar og uttanri\u0301kispolitiskar fyrimunir vi\u00f0 at bru\u0301ka F\u00f8royar og F\u00f8roya fo\u0301lk sum handilsv\u00f8ru i\u0301 herna\u00f0arma\u0301lum."}, {"text_idx": "#000090", "text": "Talvan ni\u00f0anfyri er fra\u0301 F\u00f8roya landssty\u0301ri a\u0301r 2000:"}, {"text_idx": "#000091", "text": "Nu\u0301 \u00e6tlar danska stjo\u0301rnin aftur at seta herna\u00f0aru\u0301tger\u00f0 upp a\u0301 Sornfelli."}, {"text_idx": "#000092", "text": "S\u00e6\u00f0 vi\u00f0 f\u00f8royskum a\u0301hugama\u0301lum, er hetta trygdarpolitiskt heilt burturvi\u00f0. F\u00f8royar eru ikki ein ho\u0301ttan mo\u0301ti Russlandi, Kina ella \u00f8\u00f0rum tjo\u0301\u00f0um, so leingi vit ikki hava herna\u00f0aru\u0301tger\u00f0. Einasta ors\u00f8k til, at vit kunnu gerast eitt herna\u00f0arpolitiskt a\u0301lopsma\u0301l hja\u0301 \u00f8\u00f0rum tjo\u0301\u00f0um, er um vit hava strategiska u\u0301tger\u00f0, sum onnur lond vilja leypa a\u0301 ella bumba i\u0301 einari kri\u0301gsst\u00f8\u00f0u."}, {"text_idx": "#000100", "text": "Formansr\u00f8\u00f0a a\u0301 flokstinginum 2023 \u2013 A\u0301 go\u0301\u00f0ari lei\u00f0 \u2013 a\u0301 r\u00e6ttari lei\u00f0Jo\u0301la- og ny\u0301ggja\u0301rskv\u00f8\u00f0a fra\u0301 Tjo\u0301\u00f0veldiHugsi\u00f0 tykkum ein gr\u00f8nan fo\u0301lkasku\u0301la (og a\u00f0rar)F\u00f8royar skulu hava atgongd fyri \u00f8ll og fremja brekpolitisku virkis\u00e6tlanina Okkara loftru\u0301m tryggjar eisini f\u00f8royskan radaraTa\u00f0 er ti\u0301 vit bu\u0301gva herHetta er okkara land \u2013 hetta er okkara Ver\u00f0Fakta a\u0301 bor\u00f0i\u00f0 um peningarensl, handil og agentur millum F\u00f8royar og DanmarkNEI, JENIS ER IKKI MI\u0301N UTTANRI\u0301KISRA\u0301\u00d0HARRI!T\u00e6r snedigu s\u00f8gurnar hja\u0301 sambandsflokkunumEin aktivur f\u00f8royskur radari a\u0301 Christiansborg \u2013 alti\u0301\u00f0 til arbei\u00f0is fyri F\u00f8royarOnki um okkum \u2013 uttan um okkum!Politikkur fyri fo\u0301lkSitur tu\u0301 seggur i\u0301 oy\u00f0ini h\u00f8ll...Hja\u0301lparpakka fyri vanlig fo\u0301lkN\u00e6r hevur danskur uttanri\u0301kispolitikkur veri\u00f0 ein fyrimunur fyri F\u00f8royar?Gja\u0301arkappin Jo\u0301gvan a\u0301 Fl\u00f8tti sl\u00f8kt motorin \u2013 Jo\u0301gvani No\u0301nsgjo\u0301gv til minnisIngri\u00f0 sa\u0301ddi sja\u0301lvsvir\u00f0ing og sja\u0301lvsa\u0301litO\u0301hugnin \u00f8kist i\u0301 hv\u00f8rjum i\u0301 F\u00f8royumDundrandi korrupt"}]